
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 943 


23 Ιουλίου 2001 


ΑΠΟΦΑΣΕΙ Σ 

Αριθ. 1211.2/08/2001 

Προσόντα, προϋποθέσεις και τρόπος εισαγωγής στην 
Σχολή Δοκίμων Υπαξιωματικών Λ.Σ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη του άρθρου 3του Ν. 2935/01 (162 Α') 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Προκήρυξη διαγωνισμού 

1. Ο διαγωνισμός για την εισαγωγή Δοκίμων στη Σχολή 
Δοκίμων Υπαξιωματικών Λ.Σ. γίνεται μετά από προκήρυξη 
του Αρχηγού Λιμενικού Σώματος και η επιλογή των υπο¬ 
ψηφίων πραγματοποιείται σύμφωνα με τις διατάξεις της 
παρούσας. 

2. Στην προκήρυξη ορίζονται: 

α) Ο αριθμός εκείνων που θα εισαχθούν στη Σχολή, η 
προέλευσή τους καθώς οι επιμέρους ειδικότητές τους. 

β) Τα απαιτούμενα κατά περίπτωση προσόντα. 

γ) Τα απαιτούμενα δικαιολογητικά, ο χρόνος και ο τρό¬ 
πος υποβολήςτους. 

δ) Η διαδικασία, ο χρόνος, ο τόπος των υγειονομικών 
εξετάσεων, αθλητικών δοκιμασιών και ο τρόπος της επι¬ 
λογής των υποψηφίων. 

ε) Το ποσοστό προς κατάταξη υποψηφίων που ανήκουν 
σε Ευεργετικές Διατάξεις. 

στ) Κάθε άλλη αναγκαία λεπτομέρεια. 

ΜΕΡΟΣ Α' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΑΠΟ ΙΔΙΩΤΕΣ 

Άρθρο 2 

Γενικά προσόντα 

Οι υποψήφιοι/ες για τη Σχολή Δοκίμων Υπαξιωματικών 
Λ.Σ. πρέπει να έχουν, τα ακόλουθα ελάχιστα προσόντα : 

α) Να είναι Έλληνες υπήκοοι άγαμοι ή έγγαμοι εγγε¬ 
γραμμένοι στα μητρώα ή δημοτολόγια της χώρας ή ομο¬ 
γενείς από την Βόρειο Ήπειρο, την Κύπρο και την Τουρ¬ 
κία, να έχουν συμπληρώσει το 21 ο έτος της ηλικίας κατά 


την ημερομηνία λήξης υποβολής των δικαιολογητικών και 
να μην έχουν υπερβείτο 32ο έτος κατά την 31η Δεκεμβρί¬ 
ου του έτους διενέργειας του διαγωνισμού. 

β) Να είναι κάτοχοι πτυχίου Ιδρυμάτων Ανώτατης Εκ¬ 
παίδευσης (ΙΑΕ) και Ακαδημιών Εμπορικού Ναυτικού 
(ΑΕΝ) ή κάτοχοι απολυτηρίου δευτεροβάθμιας εκπαίδευ¬ 
σης, ο τύπος του οποίου προσδιορίζεται στην προκήρυξη 
σύμφωνα με τις διατάξεις του άρθρου 3της παρούσας, με 
ελάχιστο όριο γενικού βαθμού απολυτηρίου για τις περι¬ 
πτώσεις α και β της παραγράφου 2Β του άρθρου 3 το δε¬ 
καέξι (16) και ελάχιστο όριο βαθμού απολυτηρίου των πε¬ 
ριπτώσεων γ, δ, ε της ίδιας παραγράφου, το δεκατρία 
(13). 

γ) Να έχουν υγεία και άρτια σωματική διάπλαση, που 
διαπιστώνονται από τις αρμόδιες υγειονομικές επιτροπές 
κατάταξης, σύμφωνα με τις ισχύουσες κάθε φορά διατά¬ 
ξεις (Π.Δ. 426/84) για τη σωματική ικανότητα υποψηφίων 
των Σχολών των Μονίμων Υπαξιωματικών του Πολεμικού 
Ναυτικού και ειδικότερα: 

Να έχουν σωματικά προσόντα, ανταποκρινόμενα στις 
απαιτήσεις του έργου του Υπαξιωματικού Λ.Σ. 

Να έχουν ανάστημα τουλάχιστον 1,70 μ. οι άνδρες και 
1,65 μ. οι γυναίκες χωρίς υποδήματα και στηθική περίμε¬ 
τρο οι άνδρες τουλάχιστον 0,83 μ. κατά την εκπνοή. 

δ) Οι άνδρες να έχουν εκπληρώσει τις στρατιωτικές 
τους υποχρεώσεις. 

ε) Να έχουν πίστη στο Σύνταγμα, αφοσίωση στην πατρί¬ 
δα και να μην πρεσβεύουν θρησκευτικές δοξασίες, που 
εμποδίζουν την εκτέλεση των καθηκόντων τους. 

στ) Να μην έχουν καταδικαστεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανώμοτης κατάθεσης 
απιστίας περί την Υπηρεσία, παράβασης καθήκοντος, αν¬ 
θρωποκτονίας (εκτός της προερχόμενης από αμέλεια), 
κατά της γενετήσιας ελευθερίας και οικονομικής εκμε¬ 
τάλλευσης της γενετήσιας ζωής, συκοφαντικής δυσφή- 
μησης κλοπής, υπεξαίρεσης, εκβίασης, απάτης, απι¬ 
στίας, επαιτείας, αλητείας, δωροδοκίας, καταπίεσης, 
ναρκωτικών, ζωοκλοπής, ζωοκτονίας, λαθρεμπορίας, πα- 

ράνομης αλιείας ή οποιουδήποτε άλλου εγκλήματος από 
δόλο τελεσθέντος, για το οποίο επιβλήθηκε ποινή φυλά¬ 
κισης τουλάχιστον τριών μηνών. 

Υποψήφιοι, οι οποίοι έχουν παραπεμφθεί σε δίκη, μπο¬ 
ρούν να συμμετάσχουν στις εξετάσεις, αλλά δεν κατα¬ 
τάσσονται στο Σώμα, αν μέχρι το χρόνο έκδοσης της από¬ 
φασης κατάταξης δεν έχει εκδοθεί αμετάκλητη αθωωτική 
απόφαση. 

Ο όρος καταδίκη περιλαμβάνει και την καταδίκη σε σω¬ 
φρονισμό για τα παραπάνω εγκλήματα. 

ζ) Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για την στέρησή τους. 

η) Να μην τελούν υπό απαγόρευση ή δικαστική αντίλη¬ 
ψη. 

Άρθρο 3 

Προέλευση-Ειδικότητες 

1. Ποσοστό εβδομήντατοις εκατό (70%) του συνολικού 
αριθμού των θέσεων, που προκηρύσσονται καταλαμβά¬ 
νεται από ιδιώτες. 

2. Στην προκήρυξη ορίζεται αριθμός θέσεων κατά, ειδι¬ 
κότητα, σύμφωνα με τα γενικά και ειδικότερα προσόντα 
των υποψηφίων ως ακολούθως: 

Α) Τα δύο τρίτα του συνολικού αριθμού των θέσεων που 
προκηρύσσονται για κατάταξη δοκίμων Υπαξιωματικών 
καταλαμβάνονται από πτυχιούχους Ιδρυμάτων Ανωτάτης 
Εκπαίδευσης και ΑΕΝ σε αριθμό κατά κατηγορία και ειδι¬ 
κότητα που θα ορίζεται στην προκήρυξη, σύμφωνα με τις 
υπηρεσιακές ανάγκες. Γίνονται δεκτοί αντίστοιχοι τίτλοι 
σπουδών των Ιδρυμάτων Ανώτατης Εκπαίδευσης της αλ¬ 
λοδαπής αναγνωρισμένοι από το ΔΙΚΑΤΣΑ. 

Β) Το υπόλοιπο ένα τρίτο καταλαμβάνεται από υποψή¬ 
φιους που κατέχουν απολυτήριο τίτλο δευτεροβάθμιας 
εκπαίδευσης ως ακολούθως: 

α) Ειδικότητα Ενιαίου Λυκείου: Απολυτήριο Ενιαίου Λυ¬ 
κείου, Γενικού Λυκείου, ή Ενιαίου Πολυκλαδικού με Δέ¬ 
σμη, ή Τεχνικού Επαγγελματικού Λυκείου με Δέσμη. 

β) Ειδικότητα Τεχνικού Επαγγελματικού Εκπαιδευτηρί¬ 
ου Β' κύκλου: Πτυχίο ΤΕΕ Β' Κύκλου, ή πτυχίο Τεχνικού 
Επαγγελματικού Λυκείου, ή απολυτήριο Ενιαίου Πολυ- 
κλαδικού Λυκείου, ή Δημοσίων Λυκείων Εμπορικού Ναυ¬ 
τικού (ΔΛΕΝ) κατά περίπτωση, όπως θα προσδιορίζεται 
στην προκήρυξη. 

γ) Ειδικότητα Μουσικών: Μουσικοί με απολυτήριο οποι- 
ουδήποτε τύπου Λυκείου και Δίπλωμα Ωδείου για το συ¬ 
γκεκριμένο όργανο που θα προβλέπεται στη σχετική προ¬ 
κήρυξη διαγωνισμού. Αν δεν υπάρχουν υποψήφιοι με τέ¬ 
τοιο δίπλωμα ή δεν επαρκούν θα γίνονται κατά σειρά 
δεκτοί οι υποψήφιοι κάτοχοι Πτυχίου Ωδείου του συγκε¬ 
κριμένου οργάνου και αν δεν υπάρχουν ή δεν επαρκούν, 
οι σπουδαστές Ανωτέρας Σχολής Ωδείου και στη συνέ¬ 
χεια οι σπουδαστές Μέσης Σχολής Ωδείου για το συγκε¬ 
κριμένο όργανο ή όργανα. Μεταξύ σπουδαστώντου ιδίου 
επιπέδου επιλέγεται εκείνος που έχει αποδεικτικό απο¬ 
φοίτησης μεγαλύτερης Τάξης. Σε περίπτωση ομοίων τίτ¬ 
λων λαμβάνονται υπόψη ο συνολικός αριθμός μορίων κά¬ 
θε υποψηφίου. 

δ) Ειδικότητα Ειδικών Δυνάμεων των Ένοπλων Δυνάμε¬ 
ων: απολυτήριο τίτλο οποιουδήποτε τύπου Λυκείου και 
αποδεικτικό αντίστοιχο, όπως θα προσδιορίζεται στην 


προκήρυξη, από το οποίο να προκύπτει ότι υπηρέτησαν 
στις Ε.Δ μέχρι την απόλυσή τους με την ειδικότητα αυτή. 

ε) Ειδικότητα Υποβρυχίων Καταστροφέων των Ενό¬ 
πλων Δυνάμεων: απολυτήριο τίτλο οποιουδήποτε τύπου 
Λυκείου και αποδεικτικό αντίστοιχο, όπως θα προσδιορί¬ 
ζεται στην προκήρυξη, από το οποίο να προκύπτει ότι 
υπηρέτησαν στις Ε.Δ μέχρι την απόλυσή τους με την ειδι¬ 
κότητα αυτή. 

Οι ειδικότητες της παραγρ. 2Α και 2Β καθορίζονται στην 
Προκήρυξη σύμφωνα με τις υπηρεσιακές ανάγκες. 

3. Σε περίπτωση που αριθμός θέσεων μίας ειδικότητας 
που αντιστοιχεί στους πτυχιούχους ΙΑΕ και ΑΕΝ δεν κα¬ 
λύπτεται, αυτός συμπληρώνεται από αντίστοιχη ειδικότη¬ 
τα πτυχιούχων ΙΑΕ που θα προσδιοριστεί στην προκήρυ¬ 
ξη και εάν ο αριθμός δεν συμπληρώνεται, από υποψήφι¬ 
ους ΑΕΝ. Επίσης τυχόν κενές θέσεις ΑΕΝ, 
συμπληρώνονται από πτυχιούχους ΙΑΕ ως ειδικότερα θα 
προσδιοριστεί στην προκήρυξη και σε περίπτωση μη συ¬ 
μπλήρωσης από αποφοίτους δευτεροβάθμιας εκπαίδευ¬ 
σης με την ακόλουθη σειρά: 

α) Ενιαίου Λυκείου, 

β) ΤΕΕ Β' Κύκλου ή ΔΛΕΝ και 

γ) Ειδικών Δυνάμεων των Ε. Δ.. Τυχόν κενές θέσεις μίας 
ή περισσοτέρων Ειδικοτήτων της παρ. 2Β μπορούν με 
απόφαση Αρχηγού Λ.Σ. να μεταφέρονται και να προσαυ- 
ξάνουντις θέσεις άλλης Ειδικότητας της παραγρ. 2Β που 
προβλέπεται στην προκήρυξη. 

4. Οι υποψήφιοι/ες έχουν δικαίωμα συμμετοχής στο 
διαγωνισμό σε μόνο σε μια Ειδικότητα από τις αναφερό- 
μενες στην προκήρυξη. 

5. Για τη συμμετοχή στο διαγωνισμό και την διαδικασία 
επιλογής, οι απολυτήριοι τίτλοι δευτεροβάθμιας εκπαί¬ 
δευσης των υποψηφίων, πρέπει να είναι τριετούς φοίτη¬ 
σης, ή τετραετούς για τα νυχτερινά λύκεια σύμφωνα με 
την παραγρ. 5 του άρθρ. 6 του Ν. 1566/85. Στην Ειδικότη¬ 
τα ΤΕΕ Β' Κύκλου μπορούν να συμμετέχουν υποψήφιοι 
κάτοχοι γενικού λυκείου με το ελάχιστο προβλεπόμενο 
όριο γενικού βαθμού, εφόσον είναι κάτοχοι και πτυχίου 
ΤΕΛ ειδικότητας (Ν. 1892/90 αρθ.111 παραγ. 7), από το 
οποίο λαμβάνεται μόνο ο βαθμός του μαθήματος ειδικό¬ 
τητας, ενώ οι λοιποί βαθμοί λαμβάνονται από το απολυ¬ 
τήριο του Γενικού Λυκείου. 

Άρθρο 4 

Δικαιολογητικά υποψηφίων 

1.- Όσοι/ες έχουν τα προσόντα των άρθρων 2 και 3 της 
παρούσας και επιθυμούν να καταταγούν ως Δόκιμοι Υπα- 
ξιωματικοί, πρέπει να υποβάλλουν στις κατά τόπους Λιμε¬ 
νικές Αρχές ή στην Κεντρική Υπηρεσία του ΥΕΝ, όπως θα 
καθορίζεται λεπτομερώς στην προκήρυξη, μέσα στις 
προθεσμίες που ορίζονται σ’ αυτή, τα εξής δικαιολογητι- 
κά: 

α) Αίτηση συμμετοχής. 

β) Επικυρωμένο φωτοαντίγραφο Τίτλου Σπουδών 

- οι προερχόμενοι από ΙΑΕ, ΑΕΝ επικυρωμένο φωτοα¬ 
ντίγραφο του αντίστοιχου πτυχίου (οι πτυχιούχοι της 
Ανωτάτης Εκπαίδευσης Αλλοδαπής αντίστοιχο επικυρω¬ 
μένο φωτοαντίγραφο του αναγνωρισμένου τίτλου από το 
ΔΙΚΑΤΣΑ, συνοδευόμενο από επίσημη βεβαίωση του ιδί¬ 
ου Κέντρου για την αντιστοιχία του βαθμού). 

- οι προερχόμενοι από δευτεροβάθμια εκπαίδευση επι- 

κυρωμένο φωτοαντίγραφο του αντίστοιχου απολυτήριου 
τίτλου. 

γ) Βεβαίωση ή πιστοποιητικό των οικείων Σχολών Ιδρυ¬ 
μάτων Ανωτάτης Εκπαίδευσης και ΑΕΝ από την οποία να 
προκύπτει ο γενικός βαθμός του πτυχίου, εφόσον δεν 
αναγράφεται στον οικείο τίτλο σπουδών. 

δ) Επικυρωμένο φωτοαντίγραφο του δελτίου ταυτότη¬ 
τάς τους. (Σε περίπτωση που στοιχεία του δελτίου ταυτό¬ 
τητάς τους έχουν μεταβληθεί, τα στοιχεία αυτά δηλώνο¬ 
νται με Υπεύθυνη Δήλωση του άρθρου 8 του Ν. 
1599/1986). 

ε) Υπεύθυνη Δήλωσητου άρθρου 8του Ν. 1599/1986 ότι 
έχουν όλα τα προσόντα που αναφέρονται στην προκήρυ¬ 
ξη, καθώς και ότι τα αναφερόμενα στην αίτησή τους στοι¬ 
χεία είναι αληθή. Στην ίδια δήλωση αναφέρουν αν υπάγο¬ 
νται σε ευεργετική διάταξη και αν επιθυμούν να κάνουν 
χρήση του συγκεκριμένου ευεργετήματος. 

στ) Οι έγγαμοι με αλλογενείς αλλοδαπούς, Υπεύθυνη 
Δήλωση του άρθρου 8 του Ν. 1599/86, στην οποία δηλώ¬ 
νουν την υπηκοότητα του συζύγου τους. 

ζ) Όσοι/ες υποψήφιοι δηλώσουν στην αίτησή τους ότι 
έχουν τίτλους Ξένης Γλώσσας που προβλέπεται στο άρ¬ 
θρο 6, φωτοαντίγραφο του αντιστοίχου τίτλου τους θεω¬ 
ρημένο για την γνησιότητά του από τον μορφωτικό ακό¬ 
λουθο της οικείας Πρεσβείας, ή το κατά περίπτωση αρ¬ 
μόδιο όργανο (Βρετανικό Συμβούλιο, Ελληνοαμερικανική 
Ένωση, κ.λ.π.). 

η) Οι υποψήφιοι Ειδικότητας ΑΕΝ Πλοίαρχοι ή Μηχανι¬ 
κοί Α, Β και Γ Τάξης, θεωρημένο φωτοαντίγραφο διπλώ¬ 
ματος. 

θ) Οι υποψήφιοι λοιπών ειδικοτήτων αντίστοιχο αποδει¬ 
κτικό. 

ι) Οι ομογενείς υποβάλλουν Αντίγραφο Άδειας Παρα¬ 
μονής, η οποιοδήποτε άλλο έγγραφο στοιχείο που απο- 
δεικνύει την εθνικότητα των ομογενών εκ Βορείου Ηπεί¬ 
ρου. 

ια) Όσοι/ες έχουν πλήρη απασχόληση στην ειδικότητα 
ΤΕΕ Β' Κύκλου ή ΔΛΕΝ, βεβαίωση εργοδότη με την οποία 
αποδεικνύεται αυτή καθώς και αντίστοιχη βεβαίωση του 
οικείου ασφαλιστικού φορέα ή της αρμόδιας υπηρεσίας 
του ΥΕΝ. Σε περίπτωση Προγραμμάτων Απόκτησης Ερ¬ 
γασιακής Εμπειρίας του ΟΑΕΔ βεβαίωση εργοδότη και 
βεβαίωση του ΟΑΕΔ για τον ακριβή αριθμό των ημερομι¬ 
σθίων. 

2. Όπου απαιτείται η υποβολή πολλών υπεύθυνων δη- 
λώσεωντου άρθρου 8 του Ν. 1599/1986 για βεβαίωση γε¬ 
γονότων ή καταστάσεων, κατά τα ανωτέρω, είναι δυνατό 
οι δηλώσεις αυτές να περιληφθούν σωρευτικά σ’ ένα 
έντυπο δήλωσης του νόμου αυτού. 

Άρθρο 5 

Υποβολή και έλεγχος των δικαιολογητικών 

1. Η Λιμενική Αρχή που δέχεται τα δικαιολογητικά προ¬ 
βαίνει στη σύσταση τριμελούς επιτροπής που συγκροτεί¬ 
ται με ημερήσια διαταγή του Λιμενάρχη και εκτελείτα εξής: 

α) Ελέγχει τα δικαιολογητικά για την εμπρόθεσμη υπο¬ 
βολή τους και την πληρότητά τους, σύμφωνα με τις δια¬ 
τάξεις της παρούσας και της προκήρυξης. 

β) Μετράει το ανάστημα του κάθε υποψηφίου και συ¬ 
ντάσσει σχετική βεβαίωση την οποία επισυνάπτει στα δι- 
καιολογητικά. 


γ) Επιστρέφει, χωρίς άλλη διατύπωση, τα δικαιολογητι- 
κά στους υποψηφίους, που δεν είναι σύμφωνα μετηνπρο- 
κήρυξη, πλην αυτών που συνέταξε η Υπηρεσία, αιτιολο¬ 
γώντας τους λόγους για τους οποίους αυτά δεν γίνονται 
δεκτά. Ειδικά σε περίπτωση έγγραφης αμφισβήτησης της 
υψομέτρησης από υποψήφιο, η Λιμενική Αρχή διαβιβάζει 
στην Κεντρική Υπηρεσία τα δικαιολογητικά, μαζί με τη βε¬ 
βαίωση που συνέταξε για το ανάστημα του υποψηφίου. Η 
Υπηρεσία αυτή παραπέμπει όσους υποβάλλουν έγγραφη 
αμφισβήτηση υψομέτρησης στην Επιτροπή Αθλητικής 
Δοκιμασίας η οποία και αποφαίνεται οριστικά. 

δ) Υποβάλλει τα ανωτέρω δικαιολογητικά στην Κεντρι¬ 
κή Υπηρεσία του ΥΕΝ. 

2. Με Ημερήσια Διαταγή του Διευθυντού Προσωπικού 
Λ.Σ., συγκροτείται τριμελής επιτροπή Αξιωματικών Λ.Σ., 
έργο της οποίας είναι: 

α) Η παραλαβή και ο έλεγχος όλων των δικαιολογητικών 
που υποβάλλονται στο ΥΕΝ. 

β) Η υψομέτρηση των υποψηφίων που υποβάλλουν τα 
δικαιολογητικά τους στο ΥΕΝ. 

γ) Η παραλαβή και ο επανέλεγχος των δικαιολογητικών 
που αποστέλλονται από τις Λιμενικές Αρχές. 

3. Με Διαταγή του Αρχηγού του Λ.Σ. συγκροτούνται επι¬ 
τροπές αποτελούμενες από Αξιωματικούς Λ.Σ. οι οποίες 
διενεργούν τον τελικό έλεγχο των δικαιολογητικών όλων 
των υποψηφίων. Πίνακας αυτών που αποκλείονται αναρ- 
τάται στον πίνακα ανακοινώσεων του ΥΕΝ. 

4. Ακολουθεί μηχανογραφική καταχώρηση των αιτήσε¬ 
ων και αντιπαραβολή των μηχανογραφικών καταστάσεων 
με τις αιτήσεις των υποψηφίων, από τις παραπάνω επι¬ 
τροπές για την επιβεβαίωση της ακρίβειας των εισαχθέ- 
ντων στοιχείων. 

Άρθρο 6 

Διαδικασία επιλογής υποψηφίων από ιδιώτες 

1. Η αξιολόγηση και ο καθορισμός της σειράς κατάτα¬ 
ξης των υποψηφίων από ιδιώτες πτυχιούχων Ιδρυμάτων 
Ανωτάτης Εκπαίδευσης και ΑΕΝ πραγματοποιείται μηχα¬ 
νογραφικά ανά κατηγορία ειδικότητας και προσδιορίζε¬ 
ται από το Γενικό βαθμό του πτυχίου τους, ο οποίος πολ- 
λαπλασιάζεται επί των συντελεστή χίλια (1000) και ελέγ¬ 
χεται μέχρι χιλιοστού της μονάδας. 

2. Η αξιολόγηση και ο καθορισμός της σειράς κατάτα¬ 
ξης των υποψηφίων ιδιωτών αποφοίτων Δευτεροβάθμιας 
Εκπαίδευσης πραγματοποιείται μηχανογραφικά και 
προσδιορίζεται από: 

Τον μέσο όρο του αθροίσματος του ΓΕΝΙΚΟΥ ΒΑΘ¬ 
ΜΟΥτου Απολυτηρίου Τίτλου απότο Λύκειο και τοντελι¬ 
κό βαθμό στα μαθήματα «ΝΕΑ ΕΛΛΗΝΙΚΑ», «ΜΑΘΗΜΑ¬ 
ΤΙΚΑ», και «ΞΕΝΗ ΓΛΩΣΣΑ» που αναγράφονται στον τίτ¬ 
λο αυτό. 

Όπου δεν υπάρχει βαθμός στα «ΜΑΘΗΜΑΤΙΚΑ» λαμβά- 
νεται υπόψη κατά σειρά ο τελικός βαθμός στα «ΕΦΑΡ¬ 
ΜΟΣΜΕΝΑ ΜΑΘΗΜΑΤΙΚΑ» ή στα «ΟΙΚΟΝΟΜΙΚΑ ΜΑΘΗ¬ 
ΜΑΤΙΚΑ» ή στην «ΑΡΧΑΙΑ ΕΛΛΗΝΙΚΗ ΓΛΩΣΣΑ». 

Σε περίπτωση που ο υποψήφιος δεν έχει βαθμό σ’ ένα ή 
περισσότερα από τα παραπάνω μαθήματα, στον υπολο¬ 
γισμό του μέσου όρου ο διαιρέτης μειώνεται κατά ισάριθ¬ 
μες μονάδες. Σε αποφοίτους Εσπερινού Λυκείου, για το 
μάθημα της Ξένης Γλώσσας ως τελικός βαθμός λαμβάνε- 
ται υπόψη ο βαθμός τους στην Γ'τάξη Λυκείου. 

Για τους υποψηφίους Ειδικότητας ΤΕΕ Β' Κύκλου (άρ¬ 
θρο 3 παρ. 1Β περίπτωση β της παρούσας), για τους οποί¬ 
ους απαιτείται πτυχίο ΤΕΕ Β' ΚύκλουήΤΕΛ,ή ΕΠΛήΔΑΕΝ 
με ειδικότητα ή κατεύθυνση, λαμβάνεται υπόψη και η βαθ¬ 
μολογία σε ένα μάθημα της ειδικότητας, ή κατεύθυνσης, 
το οποίο καθορίζεται μετηνπροκήρυξητου διαγωνισμού. 
Η συνολική βαθμολογία πολλαπλασιάζεται επί τον συντε¬ 
λεστή χίλια (1.000) και ελέγχεται μέχρι χιλιοστού μονά¬ 
δας. 

3. α) Στην ανωτέρω αξιολόγηση των υποψηφίωντων πα¬ 
ραγράφων 1 και 2 προστίθενται τρεις χιλιάδες μόρια 
(3000) για κάθε τίτλο σπουδών για όσους κατέχουν ανα¬ 
γνωρισμένους τίτλους επιπέδου ΡΒΟΡΙΟΙΕΝΟΥτων ακό¬ 
λουθων γλωσσών: 

-Για την Αγγλική Γλώσσα: των πανεπιστημίων ΜίοΙιίραη 
ή Οαπιόπάρθ, 

-Για την Γαλλική: πτυχίο ϋΙΡΕΟΜΕ ϋ’ ΕΤϋϋΕΒ 
ΒϋΡΕΒΙΕυΒΕΒ ή ϋΙΡΙΟΜΕ ϋ’ ΕΤυϋΕΒ ΡΒΑΝ0ΑΙ5Ε 2 
θπΐθ ϋΕΟΒΕ ή ϋΙΡΕΟΜΕ ΑΡΡΒΟΡΕΟΝϋΙ ϋΕ Ι_Α ΕΑΝΟΨΕ 
ΡΒΑΝΟΑΙ3Ε (ϋΑΕΡ) του Γαλλικού Ινστιτούτου 

-Για την Γερμανική πτυχίο ΟΒΌ33Ε3 ϋΕυΤ30ΗΕ3 
3ΡΒΑΟΗΟΙΡΙ.ΟΜτου Ινστιτούτου Γκαίτε 

-Για την Ιταλική: πτυχίο ϋΙΡΕΟΜΑ ϋΙ ΕΙΝΟυΑ Ε 
Ουί,ΤυΒΑ ΙΤΑϋΑΝΑ - ΟΟΒ3Ό 3ΨΡΕΒΙΟΒΕ του Ιταλικού 
Ινστιτούτου και 

-Για την Ισπανική: πτυχίο 31ΙΡΕΒΙΟΒ του Ινστιτούτου 
Θερβάντες, ή δίπλωμα αντίστοιχου ξενόγλωσσου Τμήμα¬ 
τος ή Σχολής ΑΕΙ της ημεδαπής ή ισότιμο της αλλοδαπής 
ή πτυχίο Τριτοβάθμιας εκπαίδευσης ή μεταπτυχιακό τίτ¬ 
λο σπουδών της χώρας στην οποία ομιλείται η αντίστοιχη 
γλώσσα ή απολυτήριο σχολείου Δευτεροβάθμιας Εκπαί¬ 
δευσης της αλλοδαπής ή αντίστοιχου ξενόγλωσσου σχο¬ 
λείου της ημεδαπής. 

Επίσης δύο χιλιάδες (2.000) επιπλέον μόρια προστίθε¬ 
νται για κάθε τίτλο σπουδών για όσους κατέχουν αναγνω¬ 
ρισμένο τίτλο στις ακόλουθες γλώσσες: 

-Για την Αγγλική: επιπέδου ΕΟ\Λ/ΕΒ-ΡΙΒ3Τ ΟΕΒΤΙΡΙ- 
ΟΑΤΕ ΙΝ ΕΝΘΕΙ8Η του Πανεπιστημίου Οαπιόπάρθ ή πτυ¬ 
χίο (ΜΟΟΕ) ΜΙΟΗΙΟΑΝ ΟΕΒΤΙΡΙΟΑΤΕ ΟΡ ΟΟΜΡΕΤΕΝΟΥ 
ΙΝ ΕΝΘΙ.Ι3Η του Πανεπιστημίου ΜΙΟΗΙΟΑΝ. 

-Για την Γαλλική πτυχίο ΟΕΒΤΙΡΙΟΑΤΕ ή ϋΙΡΕΟΜΕ ϋ’ 
ΕΤυϋΕ3 ϋΕ Ι_Α ΕΑΝΟΙΙΕ ΡΒΑΝ0ΑΙ3Ε (ϋΕΙ_Ρ Ιθγ ΩΕΟΒΕ) 
του Γαλλικού Ινστιτούτου. 

-Γ ια την Γερμανική: πτυχίο ΖΕΝΤΒΑΙ_ΕΜΙΤΤΕ1_3ΤυΡΕΝ- 
ΡΒΙΙΕΡυΝΟ (ΜΙΤΤΕί 3ΤυΡΕ) του Ινστιτούτου Γκαίτε. 

-Για την Ιταλική: πτυχίο ϋΙΡΙΟΜΑ Ό\ ΕΙΝΟυΑ ΙΤΑϋΑΝΑ 
του Ιταλικού Ινστιτούτου. 

-Γιατην Ισπανική πτυχίο ΒΑ3ΙΟΟ του Ινστιτούτου Θερ¬ 
βάντες. 

Σε περίπτωση που ο υποψήφιος/α Ιδρυμάτων Ανωτάτης 
Εκπαίδευσης έχει πτυχίο ξενόγλωσσου Τμήματος μιας 
των ανωτέρω ξένων γλωσσών, τότε στο Γ ενικό βαθμό του 
πτυχίου του προστίθενται επιπλέον δύο χιλιάδες (2.000) 
μόρια. 

Εάν ο ανωτέρω υποψήφιος/α κατέχει επίσης τίτλο ξενό¬ 
γλωσσο επιπέδου ΡΒΟΡΙΟΙΕΝΟΥ στην ίδια γλώσσα, λαμ¬ 
βάνει μόρια μόνο για το ΡΒΟΡΙΟΙΕΝΟΥ. 

β) Όσοι από τους αποφοίτους δευτεροβάθμιας εκπαί¬ 
δευσης είναι κάτοχοι διπλώματος επιπέδου μεταδευτε- 
ροβάθμιας επαγγελματικής κατάρτισης ΙΕΚ λαμβάνουν 
επιπλέον χίλια (1.000) μόρια. 


γ) Σε περίπτωση κατοχής τίτλου σπουδών επιπέδου 
ΡΒΟΡΙΟΙΕΝΟΥ και Ι_0\Λ/ΕΒ στην ίδια γλώσσα λαμβάνεται 
υπόψη μόνο ο ανώτερος τίτλος 
δ) Στους υποψηφίους Ειδικότητας ΤΕΕ Β' Κύκλου ή 
ΔΛΕΝ που έχουν πλήρη απασχόληση στην ειδικότητά 
τους, όπως θα προσδιορίζεται στην προκήρυξη, προστί¬ 
θεται αριθμός μορίων ίσος με τον αριθμό των πραγματο- 
ποιηθέντων ημερομισθίων ή ημερών θαλάσσιας υπηρε¬ 
σίας και μέχρι του αριθμού 600. 

ε) Όσοι είναι κάτοχοι διπλώματος Πλοιάρχου ή Μηχανι¬ 
κού Α'ή Β'ή Γ Τάξεως προέλευσης ΑΕΝ λαμβάνουν επι¬ 
πλέον δύο χιλιάδες (2000) μόρια, χίλια (1000) μόρια και 
πεντακόσια (500) μόρια αντίστοιχα. 

στ) Στους υποψηφίους που είναι αθλητές με εξαιρετι¬ 
κές διακρίσειςτου ειδικού Πίνακα (Ν. 2725/99 άρθ.34) και 
σε αγώνισμα ή άθλημα που συμπεριλαμβάνεται στο επί¬ 
σημο πρόγραμμα των Ολυμπιακών Αγώνων προστίθεται 
επιπλέον αριθμός μορίων ως εξής: 

1η έως 6η Προτεραιότητα διάκρισης 2500 μόρια 
7η έως 12η Προτεραιότητα διάκρισης 2000 μόρια 
13η έως 18η Προτεραιότητα διάκρισης 1500 μόρια 
19η έως και 23η Προτεραιότητα διάκρισης 1000 μόρια 
ζ) Σε όσους υπηρέτησαν ως Έφεδροι Αξιωματικοί- 
Ανθ/στές ή Αρχιλοχίες-Επιλοχίες- Λοχίες ή ως Δεκανείς, 
και στους αντίστοιχους αυτών βαθμούς των Ενόπλων Δυ¬ 
νάμεων, προστίθεται επιπλέον αριθμός μορίων ως εξής: 

Έφεδροι Αξιωματικοί-Ανθ/στές 2000 μόρια, Αρχιλο- 
χίες- Επιλοχίες- Λοχίες 1000 μόρια, Δεκανείς 500 μόρια. 

η) Σε περίπτωση ισοβαθμίας υποψήφιοι/ες προσωπικού 
της παραγρ. 1 του παρόντος άρθρου ρυθμίζεται με την 
επιλογή του υποψηφίου που έχει την μεγαλύτερη ηλικία, 
σύμφωνα με την ημερομηνία γέννησης. 

Σε περίπτωση ισοβαθμίας υποψήφιου/ας της παρ.2 του 
παρόντος άρθρου ρυθμίζεται με βάση τον «ΓΕΝΙΚΟ ΒΑΘ¬ 
ΜΟ» απολύσεως από το Λύκειο. Σε περίπτωση και νέας 
ισοβαθμίας θα λαμβάνονται υπόψη ο βαθμός της «ΕΚ¬ 
ΘΕΣΗΣ» και αν υπάρξει πάλι ισοβαθμία ο βαθμός της «ΞΕ¬ 
ΝΗΣ ΓΛΩΣΣΑΣ» και εάν πάλι υπάρξει νέα ισοβαθμία επι¬ 
λέγεται ο υποψήφιος που έχει μεγαλύτερη ηλικία, σύμ¬ 
φωνα με την ημερομηνία γέννησης. 

4. Γ ια την επιλογή συγκροτείται, από τον Αρχηγό Λ.Σ 
Επιτροπή Κατάταξης αποτελούμενη από Αξιωματικούς 
Λ.Σ. η οποία καταρτίζειτελικούς πίνακες επιλογής κατά ει¬ 
δικότητες όλων των συμμετεχόντων στους οποίους φαί¬ 
νονται οι βαθμοί των μαθημάτων αναλυτικά και ο συνολι¬ 
κός βαθμός μορίων κάθε υποψηφίου. 

5. Από την Επιτροπή Κατάταξης καλείται και από τις 
πρώτες κατά σειρά θέσεις επιτυχίας κάθε μίας από τις 
υπάρχουσες περιπτώσεις, αριθμός υποψηφίων αυξημέ¬ 
νος μέχρι και 100% του αριθμού των προκηρυσσομένων 
θέσεων για κάθε κατηγορία προσωπικού και επιμέρους 
ειδικότητας για να υποβληθούν σε Υγειονομικές Εξετά¬ 
σεις, για παραπομπή στην Ανώτατη Υγειονομική Επιτρο¬ 
πή (ΑΝΥΕ) και για αθλητική δοκιμασία και κολύμβηση. 

Ο Πίνακας καλουμένων κοινοποιείται στην Κεντρική 
Υπηρεσία του ΥΕΝ. Οι Λιμενικές Αρχές ενημερώνονται 
για όσους υποψήφιους υπέβαλαν σ'αυτές δικαιολογητικά 
για να αναρτήσουν σχετική ανακοίνωση για ενημέρωση 
των ενδιαφερομένων. 

Σε περίπτωση που μετά την εφαρμογή του επομένου 

άρθρου ο αριθμός των υποψηφίων δεν επαρκεί για την κά¬ 
λυψη των προκηρυσσομένων θέσεων, καλείται εκ νέου 
για την εφαρμογή της παραγράφου αυτής και κατά σειρά, 
συμπληρωματικός αριθμός υποψηφίων, διπλάσιος του 
προς κάλυψη κενού αριθμού. Προσκλήσεις επιλαχόντων 
κατά την ανωτέρω διαδικασία μπορούν να γίνουν μέσα σε 
τριάντα ημέρες από την ημερομηνία κατάταξης. 

Άρθρο 7 

Διαδικασία υγειονομικών εξετάσεων και 
αθλητικών δοκιμασιών 

1. Η υγειονομική εξέταση διενεργείται από την αρμόδια 
Υγειονομική Επιτροπή σύμφωνα με τις διατάξεις που 
ισχύουν κάθε φορά για τη σωματική ικανότητα των υπο¬ 
ψηφίων των Σχολών Μονίμων Υπαξιωματικών του Π.Ν. 
(ΠΔ 426/86). Για το πρόγραμμα της υγειονομικής εξέτα¬ 
σης, τον τόπο και το χρόνο παρουσίασης οι υποψήφιοι/ες 
ενημερώνονται, με δική τους ευθύνη, απάτη Λιμενική Αρ¬ 
χή που υπέβαλλαν τα δικαιολογητικά τους ή από το ΥΕΝ, 
αμέσως μετά την έκδοση του Πίνακα καλουμένων. 

2. Πίνακας με τα ονοματεπώνυμα των υποψηφίων που 
αποκλείσθηκαν από την ΑΝΥΕ αναρτάται στην Κεντρική 
Υπηρεσία του ΥΕΝ. 

3. Όσοι/ες κριθούν κατάλληλοι/ες υποβάλλονται στην 
συνέχεια σε επανυψομέτρηση και σε αθλητικές δοκιμα¬ 
σίες από την Επιτροπή Αθλητικής Δοκιμασίας. 

4. Με διαταγή του Αρχηγού Λ.Σ ορίζονται ονομαστικάτα 
τακτικά και αναπληρωματικά μέλη των επιτροπών που 
προβλέπονται στην παρούσα, οι Γραμματείς αυτών, η 
ημερομηνία έναρξης και λήξης των εργασιών τους ως και 
κάθε άλλη αναγκαία λεπτομέρεια. 

5. Οι υποψήφιοι άνδρες και γυναίκες εξετάζονται στην 
κολύμβηση, σε απόσταση 50 μέτρων. Όσοι αποτυγχά¬ 
νουν στην κολύμβηση αποκλείονται από την διαδικασία 
επιλογής. Οι υπόλοιποι υποψήφιοι υποβάλλονται στα 
εξής αγωνίσματα και υποχρεούνται να επιτύχουν τα ελά¬ 
χιστα όρια επίδοσης σε δύο από τα τρία: 

α) Άλμα σε μήκος με φόρα 3,60 μ. οι άνδρες και 2,60 μ. 
οι γυναίκες (τρεις προσπάθειες). 

β) Άλμα σε ύψος με φόρα 1μ. οι άνδρες και 0,80 μ. οι γυ¬ 
ναίκες (τρεις προσπάθειες). 

γ) Δρόμος 800 μέτρων οι άνδρες σε 3'30"και οι γυναίκες 
σε 4'30" (μία προσπάθεια). 

6. Μετά το πέρας της αθλητικής δοκιμασίας συντάσσε- 
ται από την επιτροπή πρακτικό, το οποίο υποβάλλεται στο 
ΥΕΝ με τα ονόματα των υποψηφίων που αποκλείσθηκαν 
στην αθλητική δοκιμασία. Πίνακας μετά ονοματεπώνυμα 
των αποκλεισθέντων υποψηφίων αναρτάται στην Κεντρι¬ 
κή Υπηρεσία του ΥΕΝ. Ενστάσεις για τα αποτελέσματα 
της αθλητικής δοκιμασίας και κολύμβησης δεν γίνονται 
δεκτές. 

7. Οι υποψήφιοι που θα αποτύχουν ή θα διακόψουν ή 
δεν θα παρουσιασθούν στην διαδικασία των υγειονομι¬ 
κών, και αθλητικών δοκιμασιών σύμφωνα με το πρόγραμ¬ 
μα δεν συνεχίζουν και θεωρούνται ότι απέτυχαν. 

8. Πίνακας με τα ονοματεπώνυμα των αποκλεισθέντων 
υποψηφίων, αναρτάται στην Κεντρική Υπηρεσία του ΥΕΝ. 
Μετά το πέρας των παραπάνω διαδικασιών η Επιτροπή 
Κατάταξης προβαίνει στη σύνταξη του τελικού πίνακα κα- 
τατασσόμενων και του πίνακα επιλαχόντων οι οποίοι θεω¬ 
ρούνται από τον Αρχηγό Λ.Σ. 


ΜΕΡΟΣ Β' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΕΚ ΛΙΜΕΝΟΦΥΛΑΚΩΝ 
Άρθρο 8 

Γ ενικά Προσόντα 

1. Ποσοστό τριάντα τοις εκατό (30%) του συνολικού 
αριθμού των θέσεων που προκηρύσσονται καταλαμβάνε¬ 
ται από μόνιμους εν ενεργεία Λιμενοφύλακες (άνδρες, 
γυναίκες). 

2. Από τους ανωτέρω υποψηφίους/ες τα δύο τρίτα πρέ¬ 
πει να είναι πτυχιούχοι ΙΑΕ και ΑΕΝ σε αριθμό κατά κατη¬ 
γορία και ειδικότητα που θα ορίζεται στην προκήρυξη. Το 
υπόλοιπο ένα τρίτο καταλαμβάνεται από υποψηφίους 
που κατέχουν απολυτήριο τίτλο δευτεροβάθμιας εκπαί¬ 
δευσης παρ. 2Β του άρθρου 3 της παρούσης 

3. Οι ανωτέρω πτυχιούχοι ΙΑΕ, ΑΕΝ και Δευτεροβάθμιας 
Εκπαίδευσης πρέπει να έχουν και τα ακόλουθα προσό¬ 
ντα: 

α) Δεν έχουν συμπληρώσει το 32έτος της ηλικίας τους 
κατά την 31 Δεκεμβρίου του έτους διενέργειας των εξε¬ 
τάσεων. 

β) Έχουν μέσο όρο βαθμολογίας στα Φύλλα Ποιότητας 
(όλης της σταδιοδρομίας τους) 8,50 και άνω. 

γ) Κατά την υπηρεσία τους στο Λιμενικό Σώμα ως μόνι¬ 
μοι Λ/Φ δεν θα έχουν τιμωρηθεί με πειθαρχική ποινή πε¬ 
ριορισμού συνολικά πάνω από 40 ημέρες ή με φυλάκιση 
πάνω από 15 ημέρες. 

δ) Δεν θα έχουν καταδικασθεί για τα αναφερόμενα στο 
άρθρο 2 εδάφιο στ' ποινικά αδικήματα καθώς και για 
εγκλήματα του Στρατ. Ποιν. Κώδικα. 

4. Ειδικότερα οι κάτοχοι απολυτηρίου τίτλου δευτερο¬ 
βάθμιας εκπαίδευσης πρέπει επιπλέον να έχουν: 

α) Απολυτήριο τίτλο με ελάχιστο όριο γενικού βαθμού 
δώδεκα (12). 

β) Βαθμό αποφοίτησης από τη Σχολή Λ/Φ από 150 και 
άνω και 

γ) Ένα έτος ευδόκιμης υπηρεσίας από την ονομασία 
τους στο ΑΣ. 

Άρθρο 9 

Δικαιολογητικά διαγωνισμού 

Γ ια την συμμετοχή τους οι εκ Λιμενοφυλάκων υποψήφι¬ 
οι υποβάλλουν τα παρακάτω δικαιολογητικά: 

α) Αίτηση 

β) Επικυρωμένο φωτοαντίγραφο του Υπηρεσιακού Δελ¬ 
τίου Ταυτότητας (δύο όψεις). 

γ) Επικυρωμένο φωτοαντίγραφο τίτλου σπουδών: 

- οι προερχόμενοι από ΙΑΕ, ΑΕΝ φωτοαντίγραφο αντί¬ 
στοιχου πτυχίου (Οι πτυχιούχοι της Ανώτατης Εκπαίδευ¬ 
σης της Αλλοδαπής, φωτοαντίγραφο αντίστοιχου ανα¬ 
γνωρισμένου τίτλου από το ΔΙΚΑΤΣΑ, συνοδευόμενο από 
επίσημη βεβαίωση του ιδίου Κέντρου για την αντιστοιχία 
του βαθμού). 

-οι προερχόμενοι από δευτεροβάθμια εκπαίδευση αντί¬ 
στοιχο απολυτήριο τίτλο. 

δ) Βεβαίωση ή πιστοποιητικό των οικείων Σχολών Ιδρυ¬ 
μάτων Ανωτάτης εκπαίδευσης και ΑΕΝ από την οποία να 
προκύπτει ο γενικός βαθμός του πτυχίου, εφόσον δεν 
αναγράφεται στον οικείο τίτλο σπουδών. 

ε) Όσοι υποψήφιοι δηλώσουν στην αίτησή τους ότι 
έχουν τίτλους Ξένης Γλώσσας επιπέδου ΡΒΟΡΙΟΙΕΝΟΥ ή 

ΙΟννΕΒ για την Αγγλική ή αντίστοιχους τίτλους της Γαλλι- 
κής, Γερμανικής, Ιταλικής ή Ισπανικής Γλώσσας : φωτοα¬ 
ντίγραφο του αντίστοιχου τίτλου τους, θεωρημένο για την 
γνησιότητα του από τον μορφωτικό ακόλουθο της οικείας 
Πρεσβείας ή το κατά περίπτωση αρμόδιο όργανο (Βρετα¬ 
νικό Συμβούλιο, Ελληνοαμερικανική Ένωση, κ.λπ.). 

ε) Βεβαιώσεις από τις αρμόδιες Υπηρεσίες, όπως θα 
εξειδικεύεται στην προκήρυξη, στις οποίες θα βεβαιώνε¬ 
ται κατά περίπτωση ότι ο υποψήφιος έχει τα προσόντα 
των άρθρων 8 και 10 της παρούσης. 

Άρθρο 10 

Διαδικασία επιλογής υποψηφίων από Λιμενοφύλακες 

1. Η αξιολόγηση και ο καθορισμός της σειράς κατάτα¬ 
ξης των υποψηφίων προερχόμενων εκ Λ.Φ πτυχιούχων 
Ιδρυμάτων Ανωτάτης Εκπαίδευσης και ΑΕΝ πραγματο¬ 
ποιείται μηχανογραφικά και προσδιορίζεται από το γενικό 
βαθμό του πτυχίου τους, ο οποίος πολλαπλασιάζεται με 
τον συντελεστή χίλια (1.000) και ελέγχεται μέχρι χιλιο¬ 
στού της μονάδας. 

Στο βαθμό αυτό προστίθεται ο βαθμός του μέσου όρου 
του Φ. Ποιότητας πολλαπλασιαζόμενος επί των συντελε¬ 
στή χίλια (1000). Στους ανωτέρω βαθμούς προστίθεται 
ανάλογα και τα αντίστοιχα μόρια ξένων γλωσσών όπως 
αναφέρονται ειδικότερα στην παρ. 3α του άρθρου. 6 της 
παρούσας. 

2. Η αξιολόγηση και ο καθορισμός της σειράς κατάτα¬ 
ξης των υποψηφίων προερχομένων εκ Λιμενοφυλάκων 
κατόχων απολυτηρίου τίτλου Δευτεροβάθμιας Εκπαίδευ¬ 
σης προσδιορίζεται ως εξής: 

Στο βαθμό αποφοίτησης από το Λύκειο ο οποίος πολ- 
λαπλασιάζεται με το συντελεστή χίλια (1000), προστίθε¬ 
ται ο μέσος όρος Φ. Ποιότητας, ο οποίος επίσης πολλα- 
πλασιάζεται με ισάριθμο συντελεστή, και τέλος στο συνο¬ 
λικό αποτέλεσμα προστίθεται ο βαθμός αποφοίτησης 
από τη Σχολή Λιμενοφυλάκων πολλαπλασιαζόμενος με 
τον συντελεστή εκατό (100). Στο ανωτέρω γενικό σύνολο 
προστίθεται επιπλέον τα μόρια των ξένων γλωσσών ως ει¬ 
δικότερα στην παρ. 3 α του άρθ. 6 της παρούσης ορίζο¬ 
νται. Πλέον αυτού προστίθενται και χίλια (1000) μόρια για 
τους κατόχους διπλώματος επιπέδου μεταδευτεροβάθ- 
μιας επαγγελματικής κατάρτισης ΙΕΚ. 

3. Ανεξάρτητα της κατηγορίας που προέρχονται προ¬ 
στίθενται επιπλέον 250 μόρια για το πρώτο πλήρες εξά¬ 
μηνο και 40 μόρια για κάθε επί πλέον πλήρη μήνα υπηρε¬ 
σίας σε όσους Λιμενοφύλακες έχουν υπηρετήσει: 

ι) σε Πλωτά του Λιμενικού Σώματος ως Αρμενιστές ή 
Μηχανοδηγοί ή 

ιι) σε Μονάδες Ειδικών Αποστολών Λ.Σ και εφόσον 
έχουν αποφοιτήσει από το Σχολείο Ειδικών Αποστολών 
του Λ.Σ. ή από το Σχολείο Υποβρυχίων Καταστροφών του 

Π.Ν. 

ιιι) Στην Υπηρεσία Εναέριων Μέσων Λ.Σ. και είναι κάτο¬ 
χοι πτυχίου τεχνικού ή μέλους πληρώματος αεροσκά- 
φους-ελικοπτέρου. 

4. Ανεξάρτητα της κατηγορίας που προέρχονται προ¬ 
στίθενται επιπλέον εκατό (100) μόρια για κάθε πλήρες 
έτος υπηρεσίας από την ονομασία τους ως Λ/Φ. 

Σε περίπτωση ισοβαθμίας τόσο των πτυχιούχων ΙΑΕ, 
ΑΕΝ, όσο και των αποφοίτων Λυκείου λαμβάνεται υπόψη 
η αρχαιότητά τους. 


5. Οι εκ Λιμενοφυλάκων υποψήφιοι υποβάλλονται σε 
υγειονομικές και αθλητικές εξετάσεις, όπως ορίζεται στο 
άρθρο 7, εκτός της υψομέτρησης. 

Για την επιλογή τους αρμόδια είναι η Επιτροπή Κατάτα¬ 
ξης, η οποία καταρτίζει τον γενικό πίνακα κατά σειρά βαθ¬ 
μολογίας και τελικούς πίνακες κατατασσόμενών και επι- 
λαχόντων που θεωρούνται από τον Αρχηγό Λ.Σ. 

6. Σε περίπτωση που αριθμός θέσεων μιάς ειδικότητας 
που αντιστοιχεί στους πτυχιούχους ΙΑΕ και ΑΕΝ δεν κα¬ 
λύπτεται, αυτός θα συμπληρώνεται με την διαδικασία που 
προβλέπεται στην παραγ. 3 του άρθρου 3 της παρούσας 
όσον αφορά τους πτυχιούχους ΙΑΕ και ΑΕΝ αντίστοιχα και 
σε περίπτωση μη συμπλήρωσης από αποφοίτους της 
δευτεροβάθμιας εκπαίδευσης. 

7. Οι υποψήφιοι/ες έχουν δικαίωμα συμμετοχής στο 
διαγωνισμό σε μόνο σε μια Ειδικότητα από της αναφερό- 
μενες στην προκήρυξη. 

Για τη συμμετοχή στο διαγωνισμό και την διαδικασία 
επιλογής, οι απολυτήριοι τίτλοι δευτεροβάθμιας εκπαί¬ 
δευσης των υποψηφίων, πρέπει να είναι τριετούς φοίτη¬ 
σης, ή τετραετούς για τα νυχτερινά λύκεια σύμφωνα με 
τηνπαραγρ. 5 του άρθρ. 6 του Ν. 1566/85 

ΜΕΡΟΣΓ 
ΚΑΤΑΤΑΞΗ 

Άρθρο 11 

Κατάταξη Επιλεγομένων Ιδιωτών και εκ Λιμενοφυλάκων 

1. Με Διαταγή του Αρχηγού Λ.Σ. καθορίζεται η ημερο¬ 
μηνία παρουσίασης και κατάταξης στη Σχολή για την 
έναρξη της Εκπαίδευσης. 

2. Οι επιτυχόντες, ιδιώτες ενημερώνονται με προσωπι¬ 
κά τηλεγραφήματα για τον τόπο και την ημερομηνία πα¬ 
ρουσίασης τους καθώς και τα επιπλέον δικαιολογητικά 
που οφείλουν να προσκομίσουν, που είναι τα ακόλουθα : 

α) Αντίγραφο Ποινικού Μητρώου τύπου Α'. 

β) Πιστοποιητικό Εισαγγελίας του τόπου κατοικίας ότι 
δεν διώκονται ως φυγόποινοι ή φυγόδικο. Επιπλέον με 
Υπεύθυνη Δήλωση του Ν. 1599/86 οι υποψήφιοι δηλώ¬ 
νουν ότι δεν έχουν παραπεμφθεί σε δίκη για τα προβλε- 
πόμενα στην περίπτωση (στ) του άρθρου 2 αδικήματα 
από άλλη εκτός του τόπου κατοικίας, Εισαγγελική Αρχή 
της Χώρας. 

γ) Πιστοποιητικό Στρατολογικού Γ ραφείου Τύπου Α'. 

3. Οι επιτυχόντες εκ Λιμενοφυλάκων ενημερώνονται με 
σηματική διαταγή ενυπόγραφα μέσω των Υπηρεσιών 
τους και προσκομίζουν τα υπό στοιχεία α και β ανωτέρω 
παραγρ. 2 δικαιολογητικά καθώς επίσης και πιστοποιητι¬ 
κό της Εισαγγελίας του Ναυτοδικείου. 

4. Οι υποψήφιοι που περιλαμβάνονται στον πίνακα επι- 
τυχόντωντης Σχολής Δοκίμων Υπαξιωματικών Λιμενικού 
Σώματος κατατάσσονται ως Δόκιμοι Υπαξιωματικοί με 
Απόφαση του Αρχηγού του Λιμενικού Σώματος, που δη¬ 
μοσιεύεται στην Εφημερίδα της Κυβερνήσεως και δί¬ 
νουν τον προβλεπόμενο όρκο. Η κατάταξη γίνεται με μό¬ 
νη την ιδιότητα του Δόκιμου Υπαξιωματικού, αφού οι ει¬ 
δικότητες που αναφέρονται στο άρθρο 3 της παρούσας 
αποσκοπούν και μόνο στην εξυπηρέτηση της διαδικα¬ 
σίας κατάταξης και στις εσωτερικές ανάγκες της Υπη¬ 
ρεσίας. 

5. Κατά τη διάρκεια της φοίτησης στη Σχολή οι Δόκιμοι 

ΥπαξιωματικοίΛ.Σ. αμείβονται με το βασικό μισθό Κελευ- 
στή Λ.Σ. και όλα τα προβλεπόμενα επιδόματα. 

6. Οι Λιμενοφύλακες που εισάγονται ως Δόκιμοι Υπα- 
ξιωματικοί στη Σχολή Δοκίμων Υπαξιωματικών Λ.Σ. και 
από υπαιτιότητα τους δεν ονομάζονται Κελευστές Λ.Σ., 
θεωρούνται ότι συνεχίζουν να φέρουν το βαθμό που κα¬ 
τείχαν πριν από την είσοδό τους στη Σχολή και εφόσον 
δεν επιβληθεί σ' αυτούς η καταστατική πειθαρχική ποινή 
της απόταξης ή δεν αποβληθούν από την Σχολή για λό¬ 
γους πειθαρχίας ή υγείας σύμφωνα με τις ισχύουσες δια¬ 
τάξεις , παραμένουν στο Σώμα. Αυτοί εξελίσσονται σύμ¬ 
φωνα με τις διατάξεις τους νόμου, χωρίς να προσμετρά- 
ται ο χρόνος φοίτησής τους στη Σχολή Δοκίμων 
Υπαξιωματικών Λ.Σ. ως χρόνος για τη συμπλήρωση των 
γενικών τυπικών προς προαγωγή προσόντων τους ή της 
ανειλημμένης υποχρέωσης ελάχιστου χρόνου παραμο¬ 
νής τους στο Σώμα. 


Άρθρο 12 
Γενικές Διατάξεις 

1. Τα δικαιολογητικά των υποψηφίων Υπαξιωματικών 
που δεν κατατάχθηκαν διατηρούνται στο αρχείο της Υπη¬ 
ρεσίας για (6) μήνες και μετά καταστρέφονται, σύμφωνα 
με τις διατάξεις που ισχύουν κάθε φορά για την εκκαθά¬ 
ριση αρχείων, εκτός αν υπάρχει εκκρεμής σχετική δίκη. 

2. Όπου στην παρούσα αναφέρεται ΛΕΝ, εννοείται και 
ΑΔΣΕΝ. 

3. Κάθε προηγούμενη Απόφαση που αφορά "Προσόντα 
και τρόπο εισαγωγής στη Σχολή Υπαξιωματικών ΛΣ." κα- 
ταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Ιουλίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























